**Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” grozījumu sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma grozījuma projekta (turpmāk – projekts) mērķis ir papildināt Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu”, ņemot vērā infekcijas slimības ietekmi un nepieciešamos papildus pasākumus ārkārtējās situācijas pārvarēšanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Civilās aizsardzības un katastrofu pārvaldīšanas likuma 4.panta pirmās daļas 1.punkta "e" apakšpunktu, likuma "Par ārkārtējo situāciju un izņēmuma stāvokli" 4.pantu, 5.panta pirmo daļu un 6.panta pirmās daļas 1.punktu un otro daļu, 7.panta 1.punktu un 8.pantu, Epidemioloģiskās drošības likuma 3.panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Pasaules veselības organizācijas 2020.gada 11.marta paziņojumu, ka Covid-19 ir sasniegusi pandēmijas apmērus, un pamatojoties uz Civilās aizsardzības un katastrofu pārvaldīšanas likuma 4.panta pirmās daļas 1.punkta "e" apakšpunktu, likuma "Par ārkārtējo situāciju un izņēmuma stāvokli" 4.pantu, 5.panta pirmo daļu un 6.panta pirmās daļas 1.punktu un otro daļu, 7.panta 1.punktu un 8.pantu, Epidemioloģiskās drošības likuma 3.panta otro daļu, lai noteiktu epidemioloģiskās drošības un citus pasākumus, Ministru kabinets ir izsludinājis ārkārtējo situāciju - Ministru kabineta 2020.gada 12.marta rīkojums Nr.103 “Par ārkārtējās situācijas izsludināšanu”, grozījumus.**4.2. pirmsskolas izglītības iestādēm un iestādēm, kas nodrošina bērnu uzraudzības pakalpojumu, jānodrošina dežūrgrupu darbība, lai nepieciešamības gadījumā nodrošinātu pirmsskolas pakalpojumu sniegšanu vecākiem, kas paši nevar nodrošināt bērnu pieskatīšanu. Lai apmeklētu pirmsskolas izglītības iestādi, noteikt, ka vecākiem reizi nedēļā ir jāiesniedz pirmsskolas izglītības iestādē rakstisks apliecinājums, ka bērns un ģimene nav pēdējo 14 dienu periodā bijuši ārvalstīs un nav bijuši kontaktā ar Covid-19 saslimušajiem vai kontaktpersonām, un vecākiem nav iespēju citādi nodrošināt bērna pieskatīšanu. Pirmsskolas izglītības iestādes un iestādes, kas nodrošina bērnu uzraudzības pakalpojumu, nosaka bērnu vecākiem un citām personām saistošu uzturēšanās kārtību šajās iestādēs.***Pamatojums - Minētais grozījums nepieciešams, lai iestādes leģitīmā veidā varētu noteikt stingrākus uzturēšanās ierobežojumus, kas samazinātu iestāžu bērnu un darbinieku tiešu saskari un līdz ar to arī samazinātu inficēšanās risku***4.3.2 Akreditēto formālās izglītības programmu īstenošanas ilgums Iekšlietu ministrijas sistēmā esošajās koledžās var tikt pagarināts, ja ārkārtējās situācijas izraisītais pārtraukums mācībās neļauj īstenot programmu tam paredzētajā laikā. Lēmumu par formālās izglītības programmas īstenošanas pagarinājumu pieņem iekšlietu ministrs***Pamatojums – Saskaņā ar Ministru kabineta 2020. gada 12. marta rīkojuma Nr. 103 4.3. apakšpunktu par mācību procesa norisi iekšlietu sistēmas izglītības iestādēs lēmumu pieņem iekšlietu ministrs. Tādējādi Iekšlietu ministrijas sistēmās esošajās koledžās (turpmāk – iekšlietu sistēmas koledžas) var tikt mainīts mācību un studiju process. Vienlaikus jāievēro, ka mācības un studijas tiek realizētas, pamatojoties uz akreditētām programmām, kurās ir pieļaujamas ļoti ierobežotas izmaiņas (līdz 10% no programmas apjoma), t.sk. attiecībā uz programmu īstenošanas termiņiem.**Līdz ar to gadījumos, ja iekšlietu sistēmas koledžu kadeti, piemēram, tiks nosūtīti dienesta pienākumu izpildei attiecīgo dienestu struktūrvienībā iestādes pamatfunkciju veikšanai ārkārtas situācijas laikā, vai tiem tiek piešķirts kārtējais, bet akreditētajā programmā neparedzētais atvaļinājums, atvaļinājums bez darba samaksas saglabāšanas, vai tiem, īstenojot attālināto apmācību, praktiskās nodarbības tiek veiktas neliela skaita kadetu grupās koledžā vai dienesta vietās, nebūs iespējams pabeigt formālo profesionālās tālākizglītības programmu un, iespējams, arī 1.līmeņa augstākās izglītības programmu, ko realizē klātienē, termiņos, kādi norādīti programmas akreditācijā. Ievērojot minēto, likumprojekts ir papildināms ar normu, kas pieļauj izņēmumus no izglītības programmu īstenošanas termiņiem, proti, paredz, ka iekšlietu ministrs var pieņemt lēmumu par formālās izglītības programmas īstenošanas pagarinājumu.***4.3.3 lai nodrošinātu valsts budžeta dotācijas izglītojamo brīvpusdienām izlietojumu:****4.3.31. pašvaldības aprīlī saņemto valsts budžeta dotāciju brīvpusdienu nodrošināšanai 1., 2., 3. un 4. klases izglītojamiem par laika periodu, kurā valstī ir noteikta ārkārtējā situācija, atbilstoši pašvaldības domes lēmumam,  var izlietot tās administratīvajā teritorijā dzīvesvietu deklarējušo 1., 2., 3. un 4. klases izglītojamo, kas nāk no trūcīgām, maznodrošinātām vai daudzbērnu ģimenēm, ēdināšanai, neatkarīgi no minēto izglītojamo izglītības ieguves formas vai vietas;** **4.3.32. pašvaldībā, ja tai ir neizmantoti brīvpusdienu nodrošināšanai piešķirtie valsts budžeta līdzekļi, ir tiesīga izlietot tos pašvaldības administratīvajā teritorijā dzīvesvietu deklarējušo 5., 6., 7., 8. un 9. klašu izglītojamo, kas nāk no trūcīgām, maznodrošinātām vai daudzbērnu ģimenēm, ēdināšanai, neatkarīgi no minēto izglītojamo izglītības ieguves formas vai vietas;** **4.3.33. pašvaldība ne vēlāk kā trīs darba dienu laikā pēc lēmuma pieņemšanas  to publisko savā tīmekļvietnē;";***Pamatojums - Atbilstoši Izglītības likuma 14. panta 44.daļai un Ministru kabineta 2019. gada 10. decembra noteikumiem Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” valsts budžeta dotāciju brīvpusdienu nodrošināšanai pašvaldības var izmantot to izglītojamo ēdināšanai, kuri klātienē apgūst pamatizglītības programmas 1., 2., 3. un 4. klasē. Ņemot vērā, ka Latvijā līdz 14. aprīlim izsludināta ārkārtējā situācija, kuras laikā Latvijas izglītības iestādēs mācības notiek attālināti, ir jārod cits risinājums, kā nodrošināt ēdināšanu izglītojamiem. Paredzēts rast iespēju pašvaldībām novirzīt piešķirtos valsts budžeta līdzekļus prioritāri tās administratīvajā teritorijā dzīvesvietu deklarējušo 1., 2., 3. un 4. klases izglītojamo, bet, ja iespējams, arī 5.-9.klašu izglītojamo, kas nāk no trūcīgām, maznodrošinātām vai daudzbērnu ģimenēm, ēdināšanai, neatkarīgi no minēto izglītojamo izglītības ieguves formas vai vietas.  Vienlaikus pašvaldības domes lēmumā var noteikt piemērotāko ēdiena nodrošināšanas veidu: brīvpusdienu piegāde bērniem mājās, vai nodrošināt pārtikas pakas bērna ģimenei, vai nodrošināt zupas virtuves pakalpojumu u.tml.* |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts ugunsdzēsības un glābšanas dienests, Aizsardzības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar vai izdevumus paredzēts segt no valsts budžeta programmas 02.00.00 „Līdzekļi neparedzētiem gadījumiem” atbilstoši faktiskajām izmaksām. Izdevumu apmērs sadalījumā pa izdevumu veidiem var tikt precizēts atkarībā no valsts iepirkuma rezultātiem un faktiskajām transportēšanas izmaksām. Paredzams, ka papildu izdevumi no valsts budžeta programmas 02.00.00 „Līdzekļi neparedzētiem gadījumiem” būs nepieciešami 2020. gadā.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ugunsdzēsības un glābšanas dienests, Iekšlietu ministrija, Veselības ministrija, Ekonomikas ministrija, Tieslietu Ministrija, Finanšu Ministrija, Zemkopības Ministrija, Izglītības Ministrija, Aizsardzības ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav  |

Iekšlietu ministrs Sandis Ģirģens